text: মুগদা মেডিকেল কলেজ ও হাসপাতাল বা মুগদা জেনারেল হাসপাতাল ঢাকার
  মুগদা থানায় অবস্থিত, দেশে সম্প্রতি চালু হওয়া সরকারি মেডিকেল কলেজগুলোর মধ্যে  অন্যতম। এটি রাজধানী ঢাকায় অবস্থিত ৪র্থ সরকারি মেডিকেল কলেজ।
  
  বিবরণ 
  এটি ৫০০ সজ্জা বিশিষ্ট একটি হাসপাতাল। যার নির্মাণকাজ শুরু হয় ২০০৬ সালে এবং হাসপাতালটি উদ্বোধন করা হয় জুলাই, ২০১৩ সালে। ২০১৪ সালের শুরুর দিকে রোগী ভর্তি শুরু হয়। হাসপাতাল ভবনটি ১৩ তলা বিশিষ্ট। ২০১৫ সালে স্বাস্থ্যমন্ত্রী হাসপাতালটিকে মেডিকেল কলেজ ঘোষণা করেন। কলেজের কাজ শুরু হয় ২০১৫ সালের জানুয়ারী মাসে। ২০১৬ সালে প্রতিষ্ঠানটিতে প্রথম ব্যাচের শিক্ষা কার্যক্রম শুরু হয়। বর্তমানে কলেজটিতে দ্বিতীয় ব্যাচের শিক্ষাদান চলছে। কলেজের শিক্ষার্থীদের নিজস্ব সমাজকল্যাণ সংগঠন, সংস্কৃতি ও খেলাধুলা বিষয়ক সংগঠন রয়েছে। বিভিন্ন জাতীয় দিবসে কলেজটিতে বিভিন্ন অনুষ্ঠানের আয়োজন করা হয়।
  
  কলেজ ভবন 
  ২০১৫ সালে কলেজটি বাংলাদেশের ৩০ তম এবং রাজধানী ঢাকার ৪র্থ সরকারি মেডিকেল হিসেবে যাত্রা শুরু করে। ২০১৬ সালের জানুয়ারী মাসের ১০ তারিখ থেকে ১ম ব্যাচের নিয়মিত এমবিবিএস কোর্সের ক্লাস শুরু হয়।  সরকারি ভাবে পরিচালিত মেডিকেল ভর্তি পরীক্ষায়  মেধাক্রম ও পছন্দক্রমের ভিত্তিতে বর্তমানে প্রতিষ্ঠানটিতে প্রতি বছর ৬৫ জন ছাত্রছাত্রী এম.বি.বি.এস কোর্সে ভর্তি নেওয়া হয়। কলেজ ভবনের অধীনে রয়েছে- মাল্টিমিডিয়া ও অন্যান্য আধুনিক সুযোগ সুবিধাসহ ৩টি লেকচার গ্যালারী, ১টি পাঠাগার, কনফারেন্স রুম, ছাত্রছাত্রীদের জন্য একটি কমনরুম যাতে রয়েছে বিভিন্ন খেলাধুলার সুবিধা ও সরঞ্জাম এবং বিভাগভিত্তিক বিভিন্ন গবেষণাগার, ডিসেকশন রুম, ব্যবহারিক কক্ষ, টিউটোরিয়াল রুম প্রভৃতি।
  
  পাঠাগার 
  শিক্ষার্থীদের জন্য ভবনের চতুর্থ তলায় এম.বি.বি.এস ও স্নাতকোত্তর স্তরের বিভিন্ন বিষয়ের ও বিভিন্ন লেখকের সাম্প্রতিক সংস্করণের বইসমৃদ্ধ একটি পাঠাগার রয়েছে যাতে একত্রে পঞ্চাশ জন বসার সুবিধা বিদ্যমান।
  
  হাসপাতাল ভবন 
  
  হাসপাতাল ভবনটি ৫০০ সজ্জা এবং ১৩ তলা বিশিষ্ট এবং প্রতিটি তলা প্রায় ৪৫০০০ বর্গ ফুট আয়তন নিয়ে নির্মিত। রোগীদের চলাচলের জন্য পর্যাপ্ত সংখ্যক লিফটের ব্যবস্থা রয়েছে। এখানে বিভিন্ন ধরনের স্বাস্থ্য সেবার সুবিধা বিদ্যমান। হাসপাতালটির তলাভিত্তিক বিবরণ:
  
  তথ্যসূত্র
  
  বহিঃসংযোগ 
  
   অফিসিয়াল ওয়েবসাইট - মুগদা মেডিকেল কলেজ ও হাসপাতাল
   সরকারি হাসপাতালগুলোর তালিকা - বাংলাদেশ জাতীয় তথ্য বাতায়ন
  
  বিষয়শ্রেণী:২০১৩-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:ঢাকার হাসপাতাল
  বিষয়শ্রেণী:হাসপাতাল
  বিষয়শ্রেণী:বাংলাদেশের হাসপাতাল
title: মুগদা মেডিকেল কলেজ ও হাসপাতাল